יוסי אברון

**יוסי אברון** (נולד ב-29 במרץ 1948) הוא פיזיקאי מתמטי ישראלי ופרופסור אמריטוס בפקולטה לפיזיקה בטכניון. כיהן כדקאן הפקולטה לפיזיקה וכנשיא החברה הישראלית לפיזיקה, ומכהן כראש המרכז הקוונטי ע"ש דילר בטכניון. עסק בחקר שאלות מתמטיות וגאומטריות במכניקת הקוונטים ובתיאוריה של שחיינים זעירים. שותף לניסויים עם פוטונים שזורים ובמעברי פאזה בגבישי הליום.

## ביוגרפיה
נולד בתל אביב, לדב אברון, מורה ומנהל בית ספר עירוני ב-ג (צייטלין) ולמרתה אברון (לבית שיין), תופרת עילית בתל אביב בשנות ה-50 וה-60, אח לאלי (שרה) רפופורט.

למד בבית הספר היסודי "מוריה" ובתיכון צייטלין, ולתואר הראשון בפיזיקה בטכניון במסגרת העתודה האקדמית. סיים ב-1976 במהלך שירותו הצבאי דוקטורט בפיזיקה עיונית בהנחיית פרופ' יהושע זק, ובתר-דוקטורט באוניברסיטת פרינסטון, כעמית ויגנר, ולאחר מכן במכון הטכנולוגי של קליפורניה (קלטק) תחת ברי סיימון. חזר לטכניון ב-1983 כפרופסור חבר, וב-1988 מונה לפרופסור מן המניין. שימש דקאן הפקולטה לפיזיקה בשנים 2007–2010, וכנשיא האגודה הישראלית לפיזיקה. מכהן כראש המרכז הקוונטי ע"ש הלן דילר.

## מחקר
תנועת אלקטרון בגביש מבודד (מחזורי) תחת השפעת שדה חשמלי, מובילה בתנאים מתאימים, לתופעה של תנודות-בלוך  (ידועה גם בשם סולם-Wannier-Stark). בשנות ה-70 לא היה ביסוס ניסיוני לתופעה והתעוררה מחלוקת בין תאורטיקאים אם התופעה אכן קיימת או לאו. את עבודותיו הראשונות בנושא זה כתב עם יהושע זק, אלכס גרוסמן ואחרים וחזר לנושא במהלך הבתר דוקטורט בקלטק . במהלך הכשרתו הפוסט-דוקטורלית בפרינסטון תרם לתורה הספקטרלית של משואות שרדינגר בשדות חשמלים ומגנטים בעבודות משותפות עם עירא הרבסט וברי סיימון. בהמשך דרכו המדעית, בעקבות מחקרו החלוצי של דוד טאולס , חקר מנקודת מבט גאומטרית וטופולוגית את אפקט הול הקוונטי בעבודות משותפות עם ברי סיימון ורודי סיילר. במסגרת פרויקט לתואר שני הציע למסטרנט דניאל אוסדצ'י לצבוע את הפרפר של הופשטטר , כך שישקף את הטופולוגיה המאפיינת את הפאזות של אפקט הול הקוונטי (ראה תמונה). הצבעים מתארים את הפאזות השונות  באפקט הול. כל פאזה מאופינת על ידי מספר שלם הידוע במתמטיקה כמספר צ'רן המאפיין את הטופולוגיה של פונקציית הגל הקוונטית של המצב. תמונת הפרפר הצבעוני משקפת אסתטיקה משותפת למתמטיקה, פיזיקה ואמנות.

עבודתו עם סיילר וזוגרף על צמיגות הול פתחה כיוון מחקר בתופעות של צמיגות שאינה קשורה באיבוד אנרגיה, ועם מאפיינים טופולוגיים של פונקציית הגל הקוונטית.

בשיתוף פעולה עם משתלמים ופוסט-דוקטורנטים חקר היבטים גאומטריים של תנועת שחיינים זעירים. שיתף פעולה עם פיזיקאים ניסיוניים בעבודות על מעברי פאזה בגבישי הליום, ושזירה של פוטונים.

לאורך השנים כתב מעל 100 מאמרים.

עם תלמידיו נמנים הפרופסורים יורם לסט מהחוג למתמטיקה באוניברסיטה העברית בירושלים ואלכסנדר אלגרט מהמחלקה למתמטיקה באוניברסיטת וירג'יניה.ממוזער|פרפר הופשטטר הצבעוני: מודל הופשטטר הוא מודל מתמטי פשוט יחסית מחד ועשיר מאידך, המתאר את אפקט הול הקוונטי בפיזיקה. הצבעים מייצגים את מוליכות הול המקוונטטת בפיזיקה וכן את המאפיינים הטופולוגים הידועים בשם מספרי צ'רן של אגד סיבים במתמטיקה
## חיים אישיים
נשוי לד"ר גבריאלה אברון, פסיכולוגית קלינית, ואב למעיין סמוגורה, יונתן אברון וד"ר יואב אברון.

## פרסים והוקרה
* הקתדרה על שם אריק ושילה סמסון
* פרס ינאי למצוינות בחינוך אקדמי (2016)
* עמית כבוד של החברה הישראלית לפיזיקה (2022)

## מאמרים נבחרים

* A Topological Look at the Quantum Hall Effect, Avron, J. Osadchy, D. and Seiler, R. Physics Today, 56, 42-38 (2003) .
* Roughening transition in the solid He-Superfluid interface, Avron et al., Physical Review Letters 45, 814-817 (1980).
* Viscosity of Quantum Hall fluids, Avron, J Seiler R and Zograf, P.G. Physical Review Letters 75, 697-700 (1995) .
* Entangled photon pairs from a semiconductor quantum dot, Akopian et al. Physical Review Letters, 96, 4-6 (2006) .
* Homotopy and quantization in condensed matter physics, Avron, J Seiler, R and Simon, B Physical Review Letters 51, 51-53 (1983).
* Quantization of the Hall conductance for general, multiparticle Schrodinger Hamiltonians, Avron, J and Seiler, R Physical Review Letters 54, 259 (1985) .
* Adiabatic theorem without a gap condition, Avron J and Elgart, A Comm. Math. Phys. 203, 445-463 (1999).
* Pushmepullyou and efficient microswimmer, Avron, J, Kenneth O and Oaknin, D, New J. Phys. 11-18 (2005).
* Adiabatic swimming in an ideal quantum gas, Avron J, Gutkin B and Oaknin, D, Physical Review Letters 96, 130602 (2006) .


## קישורים חיצוניים

## הערות שוליים

קטגוריה:פיזיקאים ישראלים
קטגוריה:בוגרי בית הספר מוריה (תל אביב)
קטגוריה:בוגרי בית הספר צייטלין
קטגוריה:בוגרי העתודה האקדמית
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל הטכניון: פיזיקה
קטגוריה:חיפה: אישים
קטגוריה:ישראלים שנולדו ב-1948